Горачићки епитафи: занатлије
Горачићки епитафи: занатлије преписи су епитафа са надгробних споменика у драгачевском селу Горачићи. Записи представљају драгоцена микро-историјска сведочанства која сведоче о житељима овог села током 19. и прве половине 20. века, осветљавајући бројне друштвене и животне околности, истовремено и промене духа времена.

Епитафи: 

 Овде почива тело Давида ковача. Поживе лета 70. Престави се месеца децембра 1849.
 Ружичића гробље

 Оваи билег: показуе: гди почива тјело МИЈАИЛА: Станића маистора качног: и винарског (...) Поживе 76 г. умре: иуни[ја]: 21 у: 1853 го.
 Помјану га син его Никола.
 Черговиште

 Овде тико почива раб божи МИЛАН Спасоевић терзија и житељ горачки кои чесно живи 70 год. умре 1858
 Надгробни знак подигоше Танасије Тимотије и Богић синови его.
 Зимоњића гробље

 Упокои Христе Боже раба твог ФИЛИПА БОГИЋЕВИЋА бившег житела овог села мутавџија горачки поживи 60: Г. Умре (...) 1869: г.
 Јаковљевића гробље

 Овде почива раб божи ДАНИЛО Видаковић из села Кушића кои поживи 36 год. но путујући као кириџија разболи се у путу и умре у селу Горачићима 26 марта 1873 год.
 Овај спомен подигоше му његова браћа Мико и Видоје.
 Зимоњића гробље

 ДМИТАР Веселиновић из Горачића
 1838-1894
 Овај спомен подижу унуци Милош и Драгутин
 Ружичића гробље

 У овом гробу почивају земни остатци МАКСИМА Стјепановића ковача и житеља Горачког бив. каплар у војсци ратног времена кои поживи 46 г. а престави се 19 марта 1898 год.
 Бог да му душу прости.
 Овај му знак подиже његова верна супруга Роса 15 јуна 1898 год.
 Горње Кнежевића/Страњанчевића гробље

 РАДЕНКО Раковић абаџија из Горачића поживи 45 г. умро 10 јуна 1904 год.
 Спомен подигоше: Даринка са сином Срећком Радосављевић уз помоћ синовца Раковић Рада за наслеђену имовину.
 Горње Кнежевића/Страњанчевића гробље

 Овде је сарањен МЛАЂЕН Раковић
 из Горачића живи 70 г.
 умро 15 марта 1915 г.
 Бог да му душу прости.
 Овај споменик подиже усинак Ранко Василијевић.
 Суруџића гробље

 МИЛИСАВ Седларевић из Горачића добар радник и мајстор дрводељац поживи 75 г. а умро 15 децембра 1929 г.
 Бог да му душу прости
 (...)
 Седларевића гробље

 Овде сарањен ГЛИГОРИЈЕ Новичић из Горачића кои часно као поштен грађанин и грађевински мајстор поживи 75 год. Умро 30 маја 1935 год.
 Јаковљевића гробље

 БОГДАН Ђуровић столар рођен 1893 г. 4-II-1936 г. поживи 43 г. учествово у рату 1915-1918 
 Седларевића гробље

 Овде почива угледни грађанин и мајстор обуће МИЛИНКО М. Сеница поживи часно 30 год. а умро 9 априла 1942 г.
 Бог да му душу прости.
 Спомен подиже му жена Наталија отац Милутин и брат Милија.
 Сјеничића гробље

 МИЉОЈКО Давидовић из Горачића уважени грађанин овог села и као добар радник и економ и шнајдер учествово у рату од 1912-1916 г. а пож. 56 г. Умро 27 новембра 1943 год
 (...)
 Черговиште

 МИЛОШ Веселиновић из Горачића радијо је добро другом и себе оставијо лепе успомене као мајстор ковач-колар пож. 51 год. а умро је 12 јуна 1948 год.
 Бог да му душу прости.
 Спомен му сподижу мајка Милојка, синови Страин Млађо Славољуб Живота и кћи Мица.
 Ружичића гробље

 Ево гроба неизбежна двора где се одмара тело од умора СРЕТЕН Радосавчевић колар из Горачића кои часно поживи 46 год. а умро 2 новембра 1948 год.
 Бог да му душу прости
 (...)
 Черговиште

 МИЛУН Ружичић из Горачића пож. 33 год. као добар радник и столар а умро 26-III-1949 г.
 Бог да му душу прости.
 Спомен му сподижу брат Ђурђе жена Јагода и синови Ратко и Радослав.
 Ружичића гробље

 НИКОЛА Радосавчевић као добар мајстор колар и ковач поживи 52 год. а умро 24-III-1958 г.
 (...)
 Черговиште

 ДРАГУТИН Седларевић из Горачића као добар и поштен радник грађевински мајстор часно поживи 61 год. и умро (...) 1961 год.
 Бог да му душу прости
 (...)
 Седларевића гробље

 ВУЈИЦА Ружичић ковач, колар из Горачића рођен 2 VII 1895 год. умро је 3 XI 1963 год.
 Спомен му подижу супруга Зорка и син Радош.
 Ружичића гробље

 РАДОМИР Милићевић шнајдер из Горачића рођен 1883 г. поштен и угледан домаћин умро 1966 г. (...)
 Син Илија рођен 1907 умро 1918 г.
 Кћи Јелисавка рођена 1902 умрла 1918 г.
 Спомен подижу оцу брату и сестри Божидар Младен Миливоје Јеротије и унуци.
 Черговиште

 Ево гроба неизбежна двора где се одмара тело од умора МИКАИЛА Томашевића земљорадника и шнајдер из Горачића поживи часно 57 год. умро 6-V-1968 г.
 Бог да му душу прости.
 Спомен му сподиже супруга Разуменка.
 Черговиште

 Ђуровић БОГОЉУБ зидар из Горачића рођ. 1900 умро 1970 г.
 БОГОЉУБ Давидовић као угледан и поштен грађанин бијо је добар економ и мајстор бунарски и грађевински. И још лако душом дишем за живота себи спомен пишем.
 (кои поживи 71 г. а умро 1970 г.)
 Јаковљевића гробље

Напомене

Извор 
 Маринковић Радован М; Зоран Маринковић, Момчило Стевановић, „Камени памћеници Горачића”, Библиотека општине Лучани - Гуча, Гуча, 2017.
Драгачевски епитафи
Горачићки епитафи